ประจำเดือนมาช้า1ไปสัปดาห์ ซื้อที่ตรวจครรภ์มาตรวจหลังมีเพศสัมพันธ์ไปแล้ว15 กับ17 วันขึ้น1 ขีดแบบนี้ไม่ท้องชัวร์มั้ยคะ ถ้าไม่ท้องทำไมประจำเดือนถึงมาช้ากว่ากำหนดคะ
สวัสดีค่ะ Nwppp,หากได้ตรวจหาการตั้งครรภ์อย่างถูกต้องแล้ว โดยตรวจหลังจากที่มีเพศสัมพันธ์ไปแล้ว 15 และ 17 วัน แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ แต่หากไม่มานานเกิน 3 เดือน จึงค่อยไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ มีพังผืดในโพรงมดลูก เป็นต้น